google/wiki40b huggingface dataset:
Hélios

Hélios alebo Helios (starogr. Ἥλιος - Hélios, latiniz. Helius, lat. Sol) v starogréckej mytológii syn Titana Hyperiona a jeho manželky Theie, boh a zosobnenie Slnka.
Býval na východnom brehu Okeana v skvelom paláci, z ktorého každé ráno vychádzal na zlatom voze, ťahanom štyrmi okrídelnými koňmi na cestu oblohou. Cez deň tam osvetľoval zem, večer zostupoval na západe znovu do vôd Okeana, kde nastúpil do člna, ktorým sa vrátil do svojho paláca.
František Albert (lekár)

Život

František Albert sa narodil v rodine hodinára v Žamberku. Z niekoľkých jeho súrodencov sa stali známymi ešte Eduard Albert (1841-1900), lekár a spisovateľ, Tereza Svatová (1858-1940), spisovateľka, a Kateřina Thomová (1861-1952) , význačná predstaviteľka žambereckého ochotníckeho divadla a zakladateľka žambereckého múzea.
Saint-Euphrône

Poloha

Obec má rozlohu 11,04 km². Najvyšší bod je položený 351 m n. m. a najnižší bod 280 m n. m.

Obyvateľstvo

Počet obyvateľov obce je 198 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Nevýhoda ťahu

Nevýhoda ťahu (iné názvy: nevýhoda z ťahu, nesprávne: Zugzwang [cugcvang] ) je situácia v šachovej partii, ktorá vzniká obvykle v koncovke, keď zostalo na šachovnici málo kameňov. Vyskytuje sa aj v strednej hre, keď chýba málo kameňov, v pozíciách kde sú viazané  kamene. Ak ešte možno ťahať, ale každý ťah vedie k výraznému zhoršeniu pozície, hovoríme tomu pozičný zugzwang. 
Nevýhoda ťahu znamená, že hráč sa dostane do nevýhodného postavenia práve kvôli tomu, že je na ťahu.
Ari Lemmke

Ari Lemmke (* 12. december 1963) vymyslel meno pre Linux.
Linus Torvalds chcel pôvodne nazvať Linux Freax (kombinácia anglických slov „free“ (slobodný), „freak“ (vrtoch) a písmena „X“, ktoré je istým symbolom Unixových operačných systémov). Ari vytvoril pre Linusa na FTP servri (ftp.funet.fi) adresár „linux“ (kombinácia slov „Linus“ a „Unix“).

Ari Lemke

Linusovi sa podarilo vo svojej knihe skomoliť meno svojho priateľa na „Ari Lemke“. Správne je to „Ari Lemmke“.
Ari nazýva ľudí, ktorí si tento nesprávny tvar jeho mena zapamätali „Linusoidi“.
Desmonts

Poloha

Obec má rozlohu 4,76 km². Najvyšší bod je položený 141 m n. m. a najnižší bod 102 m n. m.

Obyvateľstvo

Počet obyvateľov obce je 169 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Quinquempoix

Poloha

Obec má rozlohu 5,86 km². Najvyšší bod je položený 139 m n. m. a najnižší bod 99 m n. m.

Obyvateľstvo

Počet obyvateľov obce je 338 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Červená voda (prítok Vajskovského potoka)

Prameň

Potok pramení na južnom okraji Nízkych Tatier, na juhovýchodnom svahu vrchu Lom (1 156 m n. m.), v nadmorskej výške cca 980 m n. m., severne od rekreačnej osady Krpáčovo.
Troarn

Poloha

Obec má rozlohu 11,53 km². Najvyšší bod je položený 61 m n. m. a najnižší bod 2 m n. m.

Obyvateľstvo

Počet obyvateľov obce je 3723 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
David-Maria Sassoli

Kariéra

V roku 1992 začal pracovať v talianskom národnom verejnom vysielaní "RAI" a tiež bol zástupcom riaditeľa a predstaviteľom vlajkovej lode štátneho vysielania, ktorou bol program "TG1" na "RAI Uno".   
V roku 2009 vo veku 52 rokov zanechal novinársku prácu a vstúpil do Talianskej demokratickej strany, čo je stredo-ľavo orientovaná strana založená v roku 2007. Najvyššia predstaviteľka zahraničných vecí EÚ Federica Mogheriniová je tiež členkou tejto talianskej strany.
V roku 2009 sa Sassoli stal predsedom delegácie Talianskej demokratickej strany v Európskom parlamente.
V roku 2013 vstúpil do volebnej kampane a súťažil o post primátora Ríma. Skončil na druhom mieste za Ignaziom Marinom, ktorý vykonával mandát v rokoch 2013 - 2015. 
25. mája 2014 bol zvolený za poslanca EP v rámci 8. legislatúry. Bol tiež zvolený za člena Komisie pre dopravu a turizmus. 
Na začiatku svojho mandátu 3. júla 2019 Sassoli uviedol, že EÚ potrebuje "znížiť vzdialenosť" medzi inštitúciami a európskymi občanmi. Vo svojej nástupnej reči v stredu hovoril o európskom projekte ako o mierovom a demokratickom. Uviedol, že občania EÚ chcú zostať v únii a sú pyšní na to, že EÚ je taká rôznorodá.  
Opakoval aj aforizmus Emmanuela Macrona o klimatickej zmene, hovoriac, že ´toto nie je planéta "B" ´. 
Sassoli sa stal predsedom EP potom, ako predtým pracoval ako viceprezident zodpovedný za mediteránsky rozpočet a politiku.
Je členom Aliancie socialistov a demokratov v EP.

Osobný život

David Sassoli je ženatý s Alessandrou Vittoriniovou, s ktorou majú dve deti, Giulia a Liviu. Je fanúšikom futbalového tímu ACF Fiorentina.
Je aktívnym členom talianskeho združenia novinárov, spisovateľov a ďalších osobností "Articolo 21, liberi di…", ktoré podporuje slobodu prejavu.
Fúrik

Fúrik alebo táčky je nástroj optimalizovaný na prepravu sypkých materiálov, pracujúci na princípe páky.

Dejiny

Táčky vznikli ďalším vývojom z tragača. Boli jedným z prelomových vynálezov, lebo pre krátke vzdialenosti, ako je napr. na stavbe, sa s nimi na rozdiel od zvieratami ťahaných kár dalo dostať všade. Aj keď nemali takú nosnosť ako veľká kára, uniesli stále viac ako priemerný človek.
Táčky enormne zvýšili celkovú efektivitu práce a urýchlili (aj keď nie priamo) priemyselnú revolúciu.
V starej Číne sa dokonca používali táčky s veternou plachtou.
Prepis z čínskeho písma do latinky

Prehľad

V Číne je oficiálne záväzný systém nazývaný pchin-jin. 
Na Slovensku a Česku sa používa štandard pôvodne vypracovaný v Česko-Slovensku kolektívom sinológov Orientálneho ústavu začiatkom 50. rokov. Súčasný slovenský systém, kodifikovaný v PSP, sa od českého drobne odlišuje v tom, či sa (aj to len v niektorých prípadoch) finála "i" z pchinjinu prepisuje do latinky ako apostrof alebo ako i (a slovenskí sinológovia považujú tento bod v prepise PSP za chybu).
V angličtine sa najčastejšie používa Wadov-Gilesov systém. Existuje aj francúzsky, nemecký, ruský prepis a podobne. 
Ani jeden z uvedených transkripčných systémov nezachytáva tonálne rozdiely v homografických slabikách (vyjadrované v pchin-jine diakritickými znakmi nad písmenami).

Prevodové tabuľky online

Prevodovú tabuľku pchin-jinu, (typického) anglického prepisu, slovenského prepisu a ruského prepisu možno nájsť kodifikovanú v Pravidlách slovenského pravopisu a online verzia sa nachádza tu . 
Praktickejšia obdoba (bez ruského prepisu) na českej stránke je tu .

Prídavné mená

V slovenskom (českom) prepise sa v slovenských (českých) prídavných menách odvodených od čínskych názvov vynechávajú spojovníky, napr. je Tchaj-pej ale je tchajpejský.

Český systém

Pozri .

Slovenský systém podľa PSP (používaný aj na slovenskej Wikipédii)

Online verzia je tu Kap. VII 3.1. To isté:
Ramonchamp

Poloha

Obec má rozlohu 15,74 km². Najvyšší bod je položený 903 m n. m. a najnižší bod 454 m n. m.

Obyvateľstvo

Počet obyvateľov obce je 1 994 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Doodle Jump

Hranie

V hre Doodle Jump je cieľom viesť štvornohý tvor zvaný "Doodler" smerom hore po nekonečnej sérií platforiem bez pádu. Ľavá strana hracieho poľa je prepojená s pravou stranou. Hráči môžu na krátko zrýchliť Doodlera prostredníctvom objektov ako propeller hat (vrtuľová čiapka), jetpack (raketka), rocket (má najdlhšie zrýchlenie), spring (pružina), trampoline (trampolína) a invulnerability shield (ochranný kryt) (len v niektorých úrovniach). V hre sú tiež príšery a UFO, ktoré musí Doodler obísť, zostreliť alebo skočiť na nich. Hráč si môže vybrať jednu z niekoľkých tém: Original, Christmas, Halloween, Rainforest, Space, Soccer World Cup, Underwater, Graveyard, Ice Blizzard alebo Ninja.
Antonín Švehla

Životopis

Narodil sa v obci Hostivař v sedliackej rodine. V roku 1900 prevzal po smrti svojho otca rodinné hospodárstvo. Politicky sa začal angažovať v deväťdesiatych rokoch 19. storočia. Od roku 1902 bol podpredsedom Združenia českých poľnohospodárov a v roku 1906 spoluzakladal časopis Venkov (Vidiek). V rokoch 1908 až 1913 pôsobil ako poslanec českého krajinského snemu. Od roku 1909 bol v Agrárnej strane predsedom výkonného výboru. Počas 1. svetovej vojny bol jedným z vedúcich predstaviteľov domáceho odboja. Účastnil sa na činnosti Českého zväzu, od roku 1917 bol v popredným predstaviteľom Maffie  a od júla 1918 stál na čele Národného výboru.
28. októbra 1918 sa podieľal na vyhlásení samostatného štátu a stal sa tak jedným z piatich mužov 28. októbra. Od roku 1918 bol poslancom Národného zhromaždenia, v rokoch 1918 až 1920 bol ministrom vnútra a podieľal sa výrazne na vzniku a podobe česko-slovenskej ústavy schválenej v roku 1920. V roku 1919 sa stal predsedom Agrárnej strany a snažil sa, aby jej politika bola prijateľná pre veľkostatkárov i pre drobných poľnohospodárov.
Podieľal sa tiež na vytvorení a následnom fungovaní tzv. Päťky, orgánu koordinujúceho činnosť hlavných českých tzv. štátotvorných politických strán. Od roku 1922 bol predsedom celkom troch česko-slovenských vlád a to v období 7. októbra 1922 – 9. decembra 1925 (1. Švehlova vláda), 9. decembra 1925 – 18. marca 1926 (2. Švehlova vláda) a 12. októbra 1926 – 1. februára 1929 (tzv. Pánska koalícia). V roku 1927 odmietol kandidovať na funkciu prezidenta republiky a podporil kandidatúru Tomáša Garrigua Masaryka. V roku 1929 sa z dôvodov svojho zdravotného stavu, s ktorým mal dlhodobé komplikácie, stiahol z aktívneho politického života.
Švehla bol známy ako schopný politik a majster kompromisu. Na rozdiel od väčšiny významných politikov svojej doby nemal akademické vzdelanie, svoje znalosti získal samoštúdiom a vynikal v riešení praktických politických otázok.
Malobytčianska cesta

Malobytčianska cesta je ulica v Bytči.

Pôvod mena

Pomenovaná je podľa Malej Bytče, do ktorej vedie, (kedysi samostatnej obce, dnes bytčianskej mestskej časti). Začína pri podniku Kinex.
Davisov pohár 2009 (Americká zóna)

Formát

Osem tímov rozelených v skupinovej fáze na dve skupiny po štyri družstvá, bude bojovať o dve postupové miesta v oboch skupinách. Prvé dva tímy v skupinách postupujú do tzv. Final Four (Finálova štvorka), z ktorej postupujú prvé dva tímy do play-off o skupinu II. Dva zostupujúce tímy budú bojovať o dve miesta, ktoré zaručia udržanie.

Postupujúci

Postupujú  Salvádor a  Bolívia.

Klesajú  Barbados a  Honduras.

Formát

Päť tímov bude bojovať systémom „každý s každým“ v skupine. Prvé dva tímy postupujú do Skupiny III.
Diyllos z Korintu

Diyllos (starogr. Δίυλλος) bol grécky sochár v 5. storočí pred Kr.
Rodiskom sochára Diylla bol Korint. Zo starovekých autorov nám jedinú správu o jeho sochárskych dielach zaznamenal Pausanias vo svojej sprievodcovskej príručke po Grécku: „Takisto dórski Korinťania vybudovali pokladnicu. Uložili tam lýdske zlato. Socha Herakla je dar Tébanov za to, že zvíťazili v zápase s Fókmi v takzvanej Svätej vojne. Kovové sochy venovali Fókovia, keď počas druhej bitky obrátili na útek jazdecké jednotky Tesálie. Obyvatelia Fliasie dopravili do Delf kovového Dia a s ním podobu Aiginy. Z arkádskej Mantineie pochádza ako dar kovový Apolón. Stojí neďaleko pokladnice Korinťanov. Herakles a Apolón sa vrhajú po trojnožke, takmer sa o ňu pustia do bitky. Léto s Artemidou utišujú hnev Apolónov, Aténa Heraklov. Takisto táto votívna skupina pochádza od Fókov na pamiatku doby, keď ich proti Tesálčanom viedol Eliďan Tellias. Sochy vytvoril Diyllos spoločne s Amyklaiom, ale Aténu a Artemidu Chionis. Boli to vraj Korinťania.“
Fókovia venovali votívny dar Delfám na počesť svojho víťazstva nad Tesálčanmi približne z roku 500 pred Kr. (podľa historika Herodota pred vojnou s Peržanmi, t. j. pred rokom 480 pred Kr.) Diyllove a Amyklaiove sochy umiestnené v Delfách boli vyrobené z bronzu. Epigrafický text objavený v Delfách potvrdil Pausaniovo svedectvo, že tieto diela zhotovili menovaní umelci.
FK Partizan

História

Partizan Belehrad bol založený 4. októbra 1945. Pomenovaný je na počesť partizánov, ktorý bojovali počas druhej svetovej vojny v Juhoslávii. Klub je stále členom športového združenia, v ktorom je 25 rôznych športových klubov, rovnako ako aj Futbalová asociácia Srbska, ktoré majú kompletnú nezávislosť s ohľadom na organizáciu, manažment, financie, hmotné majetky a zariadenia.
Klub bol spočiatku pod juhoslovanskou armádou. Štadión sa volal Stadio JNA (štadión juhoslovanskej armády). Na začiatku päťdesiatych rokoch 20. storočia sa klub stal nezávislý od juhoslovanskej armády. Svoj prvý medzinárodný zápas odohral klub 6. decembra 1945 proti CSKA Moskve.
Partizán sa zúčastnil prvého ročníka Ligy majstrov. Prvý zápas odohrali 3. septembra 1955 v Lisabone proti Sporting CP. Remizovali 3-3. V sezóne 1965-66 sa klub dostal do finále Ligy majstrov proti Realu Madrid. Zápas prehrali 2-1, ale v semifinále porazili Manchester United. 
V novodobej  lige majstrov objavil v sezóne 2003-04 keď v 3 predkole po penaltovom rozstrele na St. James Park  vyradil Newcastle United, v silnej skupine si zahral  s Realom Madrid, Olympique Marseille a FC Porto za domáce remízy vybojoval  v skupine 3 body. V sezóne 2010-2011 kam sa taktiež prebojoval  cez penaltový rozstrel na štadióne Constant Vanden Stock po dvoch remízach 2-2 proti Anderlechtu Brusel v skupine sa  predstavil proti Arsenalu FC, SC Braga a Shaktaru Donetsk. V tomto ročníku partizanov vtedajší kanonier brazílčan Cleverson Cordova Kleo vytvoril rekord v počte strelených gólov v predkolách LM keď zaznamenal 8 presných zásahov. 
V pohári UEFA si na jar naposledy zahral v sezóne 2004-05 a to v osemfinále v dvojzápase proti CSKA Moskva.
V sezóne 2015-2016
Partizán hrá v čierno bielych desoch, ale v prvých štyroch rokoch hrávali v modro-červenej.
Floridsdorf

Floridsdorf je dvadsiaty prvý viedenský obvod. Má rozlohu 44,46 km² a žije tu 137 186 obyvateľov (1. 1. 2007).
Garrevaques

Poloha

Garrevaques má rozlohu 6,86 km². Najvyšší bod je položený 214 m n. m. a najnižší bod 183 m n. m.

Obyvateľstvo

Garrevaques má 341 obyvateľov (2009).
Graf vývoja obyvateľstva:
Zdroje: INSEE
Hejčín

Hejčín (nem. Hatschein, Hejcin) je bývalá moravská obec, súčasná mestská časť a katastrálne územie na severozápade štatutárneho mesta Olomouca. V roku 2011 žilo v Hejčíne 2 570 obyvateľov v 372 domoch. Prvá písomná zmienka o obci pochádza už z roku 1078.
Obec bola k 23. aprílu 1919 spolu s ďalšími ôsmimi obcami a dvoma mestami pripojená k Olomoucu vytvárajúc Veľký Olomouc.
V roku 1919 tu bol založený športový klub FK Hejčín, dnes SK Sigma Olomouc. V rokoch 1929 až 1935 bol v katastri Hejčína postavený kostol sv. Cyrila a Metoda s vežou vysokou 65,7 metrov, ktorý sa v roku 1942 stal farským kostolom rímskokatolíckej farnosti Hejčín, ktorá zahrňuje aj Řepčín a časť Novej Ulice. Roku 1956 vzniklo Gymnázium Olomouc-Hejčín, v súčasnosti najväčšie gymnázium v Česku (1091 študentov v 36 triedach).
Dňa 1. februára 1882 sa tu narodil František Schön, český akademický maliar a cestovateľ († 1976).
Daniel Petelen

Životopis

Študoval na gymnáziu v Banskej Bystrici, medicínu na Lekárskej fakulte v Prahe. Internistickú prax získaval na polročnom študijnom pobyte vo Viedni. Chirurgickú prax získal na klinike prof. Kostlivého (1930-1936). Gynekologicko-pôrodnícku prax získal na klinike prof. Šeligu, oboje na lekárskej fakulte v Bratislave. Primár monoprimariátnej štátnej nemocnice v Banskej Bystrici (1. 1. 1936), riaditeľ nemocnice (od r. 1939). Primárom chirurgie bol do svojej smrti r.1969.
Popredný slovenský chirurg, zameriaval sa najmä na brušnú chirurgiu. Autor množstva odborných prác, organizátor slovenského zdravotníctva. Počas SNP prvý povereník pre zdravotníctvo. Neskôr liečil pod falošnou identitou, ukrýval vojakov, partizánov, politicky činných civilov a prenasledovaných židov. Ukrýval aj lekárov židovského pôvodu. Cirkevný dozorca a presbyter evanjelickej cirkvi v Slovenskej Ľupči.
Liga majstrov UEFA 2010/2011

Liga majstrov UEFA v sezóne 2010/2011 bol 56. ročník európskeho klubového futbalového turnaja, ktorú organizoval UEFA. Finále medzi FC Barcelona a Manchestrom United sa hralo 28. mája 2011 na Štadióne Wembley v Londýne. Po víťazstve  3:1 (1:1) sa štvrtýkrát v histórii držiteľom trofeje stal FC Barcelona.

3. predkolo

Úvodné zápasy sa odohrali 27. a 28. júla, odvety 3. a 4. augusta 2010. Nepostupujúce tímy zostúpili do play-off (4. predkola) Európskej ligy.

Play-off (4. predkolo)

Úvodné zápasy sa odohrali 17. a 18. augusta, odvety 24. a 25. augusta 2010. Nepostupujúce tímy zostúpili do skupinovej fázy Európskej ligy.
Iskerník prudký

Toxicita

Celá rastlina obsahuje ranunkulín, ktorého enzymatickým štiepením vzniká toxický protoanemonín. Protoanemonín má dráždivé účinky na pokožku a sliznice, spôsobuje vznik pľuzgierov. Zároveň pôsobí tlmivo na centrálnu nervovú sústavu, čo môže viesť až k zástave dýchania. Obsahuje aj jedovaté saponíny. Napriek tomu, že sušením rastliny jej toxicita prudko klesá, nie je vhodná ako prímes kŕmneho sena.
Miley Cyrusová

Detstvo

Narodila sa vo Frankline v štáte Tennessee 23. novembra 1992, Leticii Jean „Tish“ Cyrusovej (rod. Finley) a spevákovi Billymu Rayovi Cyrusovi. Prišla na svet so supraventrikulárnou tachykardiou, čo je stav, ktorý spôsobuje abnormálnu pokojovú srdcovú frekvenciu. Jej rodné meno Destiny Hope (slovensky: osudová nádej), odráža presvedčenie svojich rodičov, že dokáže urobiť skvelé veci. Dostala prezývku „Smiley“, ktorá sa neskôr skrátila na „Miley“, pretože sa často usmievala ako malé dieťa. Premenovala sa na Miley Ray Cyrus; jej stredné meno je pamiatkou na starého otca, demokratického politika, Ronalda Ray Cyrusa.
Proti odporúčaniam hudobnej spoločnosti sa jej rodičia tajne zosobášili 28. decembra 1993, rok po jej narodení. Spolu majú ďalšie 2 deti, syna Braisona a dcéru Noah. Z predošlého vzťahu má z matkinej strany brata Tracea a sestru Brandi, zatiaľ čo z otcovej strany má brata Christophera, ktorý vyrastal so svojou matkou Kristin Luckey v Južnej Karolíne. Štyria z jej súrodencov sa tiež dostali do šoubiznisu: Trace je spevák a gitarista elektronicko-popovej kapely Metro Station, Noah je herečka a speváčka, Braison je model a Brandi žurnalistka. Mileyina krstná matka je speváčka Dolly Parton.
Causa sui

Causa sui (lat.) je príčina seba samého. Základný princíp Spinozovej filozofie.
Termín príčina seba samého používali scholastici na označenie nepodmienenosti a nevynutnosti existencie Boha. Tento termín používal aj Descartes, Schelling a Hegel.
Lisburn

Lisburn (ír. Lios na gCearrbhach, čo znamená pevnosť hazardérov) je mesto v Severnom Írsku. V roku 2008 tu žilo 71 465 obyvateľov.
Mesto leží 10 km juhozápadne od Belfastu v grófstvach Antrim a Down, hranicu grófstiev tvorí rieka Lagan.
Lisburn je známy aj ako kolíska írskeho ľanárskeho priemyslu, ktorý tu v roku 1698 založil Louis Crommelin a ďalší hugenoti. Výstava o írskom ľanárskom priemysle je teraz umiestnená v Irish Linen Centre, starom obchodnom dome na Market Square.
Not Now John

Význam skladby

Text, ktorý Roger Waters napísal, sa zaoberá vojnou (najmä vojny o Falklandské ostrovy) a je kritikou britskej premiérky Margaret Thatcherovej. Rovnako je kritikou chamtivosti a korupcie, ktorú Waters videl ako nebezpečenstvo pre spoločnosť. Formulácia textu poukazuje na meniaci sa globálny obchod, a taktiež, že sa formuje nový vodca v spotrebnom priemysle – Japonsko.
V názve skladby je meno „John“. Toto meno neodkazuje na žiadnu konkrétnu osobu s menom „John“. Je to hovorové slovo, ktorého synonymami sú: kamarát, „Pal“, „Jack“ a šéfe. Analogicky ako je to používané v slovenčine („hej Janko...“, či „počuj kamoš...“) odkazujú na človeka, s ktorým sa ďalší človek rozpráva a nepozná jeho meno.

Kompozícia

Na rozdiel od väčšiny melancholicky ladených skladieb z albumu The Final Cut, „Not Now John“ znie optimistickým, rýchlejším hardrockovým štýlom. Podobne ako v skladbe „Comfortably Numb“ z albumu The Wall, tak aj tu Gilmour a Waters spievajú duet, predstavujú dialóg rozličných „osobností“, respektíve uhlov pohľadu. Gilmour je samostatná ignorantská osoba, zatiaľ čo Waters predstavuje intelektuálnu, zodpovednú osobu a pozorovateľa svetových problémov.
Anna Jagelovská (1503 – 1547)

Životopis

Dcéra českého a uhorského kráľa Vladislava Jagelovského a Anny z Foix bola už v detstve prisľúbená príslušníkovi habsburskej dynastie. Toto spojenie medzi Habsburgovcami a Jagelovcami bolo pripravované v množstve dohôd a definitívne potvrdené v tzv. viedenských sobášnych zmluvách, uzavretých vo Viedenskom Novom Meste v roku 1515 medzi cisárom Maximiliánom I. a Vladislavom Jagelovským. Na ich základe sa Vladislavov syn Ľudovít oženil s Maximiliánovou vnučkou Máriou Habsburskou a Vladislavova dcéra Anna si vzala za manžela arcivojvodu Ferdinanda.
26. mája 1521 sa konala dohodnutá svadba. Keď 29.8.1526 na moháčskom bojovom poli zahynul Annin brat Ľudovít panovníctvo v Čechách a v Uhorsku prešlo na jej manžela Ferdinanda. Tento akt znamenal založenie stredoeurópskej habsburskej monarchie.
Ferdinandovou snahou bolo uplatnenie dedičských nárokov svojej manželky na český trón, ktorú jej otec vo výnose z r. 1510 prehlásil za prípadnú dedičku českej koruny. No tieto nároky boli bez výhrad uznané iba vo vedľajších krajinách Koruny Českej – na Morave, v Sliezku a Lužici. České stavy odmietli uznať Annine a Ferdinandove nároky a trvali na voliteľnosti trónu.
V osobnom živote Anna vynikala veľkou humánnosťou a šľachetnosťou. Zasadzovala sa za potreby nemajetných, prihovárala sa za riešenie problémov chudákov a prenasledovaných. Bola veľmi zručnou ženou. Veľmi pekne vyšívala, Napriek tomu, že patrila k najvyššej aristokracii bola veľmi skromná, čo sa prejavovalo napr. pri výbere oblečenia. Milovala prírodu, veľa času trávila v záhradách. Je o nej známe, že sa zaslúžila o opravu Svätovítskej katedrály, poškodenej po ničivom požiari v r. 1541.
Juraj Bakoš

Hráčska kariéra

Juraj Bakoš začal s hokejom v Košiciach, ktorým zostal verný počas celej svojej kariéry, s výnimkou dvoch sezón počas obdobia základnej vojenskej služby, kedy hral za Duklu Trenčín. Už ako 17-ročný si v roku 1977 obliekol ligový seniorský dres a okúsil ostrie vtedajšej federálnej česko-slovenskej hokejovej ligy. 
V rokoch 1979 a 1980 reprezentoval Česko-Slovensko na majstrovstvách sveta dvadsaťročných a vybojoval vo Švédsku (1979) striebornú medailu. Zároveň sa stabilne zaradil do ligového kádra VSŽ Košice. Sezóny 1980/1981 a 1981/1982 pôsobil v Dukle Trenčín, od sezóny 1982/1983 obliekal výlučne košický dres, a to až do roku 1989. V roku 1983 bol draftovaný klubom NHL Philadelphia Flyers. S mužstvom VSŽ Košice vybojoval v rokoch 1986 a 1988 dva federálne tituly majstrov Česko-Slovenska. Vlastní aj česko-slovenské striebro z roku 1985, ktoré obom titulom predchádzalo. Na konte má 400 extraligových zápasov.
V reprezentácii hrával za všetky juniorské vekové kategórie, u seniorov hral za B-mužstvo aj A-mužstvo. Za A-mužstvo Česko-Slovenska nastúpil v 10 zápasoch.

Manažérska kariéra

Ako manažér sa do hokejového diania nakrátko zaradil v období rokov 2000 – 2001, opätovne a natrvalo v roku 2004. Je viceprezidentom a generálnym manažérom HC Košice. Počas jeho pôsobenia vo funkcii získal s klubom v období od roku 2004 päť titulov majstra Slovenska, vrátane „zlatého hetriku“ v rokoch 2009 – 2011.
HC Košice od roku 2004 ani raz nechýbal v semifinále play-off extraligy a od roku 2007 nepretržite osemkrát dosiahol finálovú účasť. Majstrovským titulom v roku 2014 získal HC Košice pre svoje mesto historicky prvú účasť v novovzniknutej Hokejovej lige majstrov (Champions Hockey League), titul aj účasť v CHL získal aj o rok neskôr (2015).  
Juraj Bakoš na hokejovom funkcionárskom poli pôsobil aj v exekutíve Slovenského ľadového hokeja (2011-2015), či vo funkcii predsedu predstavenstva spoločnosti Pro-hokej, ktorá riadi najvyššiu slovenskú hokejovú súťaž (2004 - 2009, 2012 - 2014).

Reprezentácia

Reprezentoval Česko-Slovensko na Majstrovstvách sveta v ľadovom hokeji hráčov do 18 rokov v roku 1978 a na Majstrovstvách sveta v ľadovom hokeji hráčov do 20 rokov v rokoch 1979 a 1980. Za Česko-Slovensko odohral 10. zápasov a dal 1 gól.
Léhon

Poloha

Obec má rozlohu 4,6 km². Najvyšší bod je položený 132 m n. m. a najnižší bod 7 m n. m.

Obyvateľstvo

Počet obyvateľov obce je 2 969 (2009).
Nasledujúci graf zobrazuje vývoj počtu obyvateľov v obci.
Zdroje: INSEE